Ühel suvisel ööl kell pool kolm 14 aastat tagasi astus Laine Mägi valges öösärgis oma Pärnu kodu uksest välja ja hakkas kuuvalguses kitsal krundil sammudega meetreid mõõtma. Pühavaimu ja Esplanaadi nurgalt, tantsukooli tagaõuelt avaneb sulnis vaade randa viivale Supeluse tänavale, talviti toovad aga tema õpilased siia kanti elu.
Eriolukord kiirendas tantsukooli uue hoone sündi
Peas kummitamas mõte, kuidas tantsukooli uus hoone võiks Pühavaimu 26 hoovimaja õuel välja näha, joonistas Mägi sealsamas sündinud idee hariliku pliiatsiga paberile: kaarjas nurgauks ja trepp, iga aken eri kujuga.